ОБЩИНСКА ИЗБИРАТЕЛНА КОМИСИЯ

гр. Ветово, обл. Русе

Р Е Ш Е Н И Е

№ 156

гр. Ветово, 18 ноември 2015г.

На основание чл. 87, ал. 1, т. 1 от ИК, решение №2901-МИ /05.11.2015г. на ЦИК , вр. чл. 30, ал. 4, т. 9, вр. чл. 30, ал. 6., вр. чл. 34, ал. 6 от ЗМСМА, ОИК Ветово

РЕШИ:

Постъпило е писмо от кмета на Община Ветово, с което на основание чл. 30, ал. 6 от ЗМСМА се иска предсрочно прекратяване на правомощията на положилите клетва общински съветници Димитър Денев Димитров и Пламен Иванов Пенчев, поради несъвместимост на заеманите длъжности по чл.30, ал.4, т.9 от ЗМСМА и обявяване за избран за общински съветник следващия в листата кандидат.

От представените извлечения от търговски регистър е видно, че господин Денев е назначен за прокурист и вписването на това обстоятелство в ТР е от 16.05.2014г. Г-н Пенчев е назначен като управител на „Бизнес парк Ветово „ЕООД и това обстоятелство е вписано в ТР на 12.12.2014г.

Не са на лице обстоятелствата по чл.30, ал.4, т.9 от ЗМСМА, тъй като се отнася за новонастъпили обстоятелства след полагане на клетвата. При това положение приложима е нормата на чл.34, ал.6 от ЗМСМА.

В ОИК Ветово е постъпило уведомление от Димитър Денев Димитров с вх. № 147/18.11.2015 г., с което на основание чл. 34, ал. 6 от ЗМСМА представя копие от Заявление № 435 от 16.11.2015 г. по описа на „Ветовска гора“ ЕООД за освобождаването му като прокурист на дружеството.

В ОИК Ветово е постъпило уведомление от Пламен Иванов Пенчев с вх. № 148/18.11.20115 г., с което на основание чл. 34, ал. 6 от ЗМСМА представя копие от Заявление № ОбС – 09-1053-5 от 16.11.2015 г. по описа на Общински съвет Ветово за освобождаването му от длъжността Управител на „Бизнес парк Ветово“ ЕООД.

Неприложима е нормата на чл. 30, ал. 6 от ЗМСМА, поради противоречие със закона. Приложима би била нормата на чл. 30, ал. 7 от ЗМСМА, тъй като искането е по чл. 30, ал. 4, т. 9 от ЗМСМА.

Предвид гореизложеното ОИК намира жалбата за неоснователна и ОТКАЗВА да прекрати предсрочно пълномощията на общинските съветници Димитър Денев Димитров и Пламен Иванов Пенчев.

Решението подлежи на обжалване в седем дневен срок пред АС Русе.

Председател: …............................

/Т. Бойчева/

Секретар: ................................

/И. Пенкова/